Ιωσήφ Μιχαηλίδης

Ο **Ιωσήφ Μιχαηλίδης** (γεννήμένος στις 15 Οκτωβρίου στη Μεγάλη Στέρνα Κιλκίς το 1947) είναι πρώην τσεχοσλοβάκος ποδοσφαιριστής ελληνικής καταγωγής. 

## Καριέρα
Ο Μιχαηλίδης αν και γεννήθηκε στην Ελλάδα, εξαιτίας του εμφυλίου πολέμου βρέθηκε στην Τσεχοσλοβακία όπου έζησε το μεγαλύτερο μέρος της ζωής του.

Tη σεζόν 1966–67, πραγματοποίησε το ντεμπούτο του στο τσεχοσλοβακικό πρωτάθλημα της 'Α Εθνικής με τη φανέλα της Ζμπρογιόβκα Μπρνο (στη συνέχεια μετονομάστηκε σε Σπάρτακ ΖΓΣ Μπρνο). Κατέγραψε 3 επίσημες εμφανίσεις αλλά δεν σκόραρε κάποιο τέρμα. Η Σπαρτάκ ΖΙΣ Μπρνο τερμάτισε 13η στην βαθμολογία με ρεκόρ 7 νίκες, 3 ισοπαλίες και 16 ήττες, συγκεντρώνοντας 17 βαθμούς σε 26 αγώνε και αυτή η κακή απόδοση οδήγησε στον άμεσο υποβιβασμό της, καθώς τερμάτισε μόλις έναν βαθμό πάνω από την τελευταία Σπαρτάκ Χράντετς Κράλοβε.

Την επόμενη σεζόν του 1967, ο Μιχαηλίδης μεταγράφηκε στην Γιαμπλόνετς, η οποία αγωνιζόταν στη Β' Εθνική κατηγορία. 

Στα τέλη του 1969, ο Άρης Θεσσαλονίκης έστειλε την παλιά δόξα του συλλόγου, τον Κλεάνθη Βικελίδη στην Τσεχοσλοβακία για να εκτιμήσει το ταλέντο του νεαρού Έλληνα ομογενή, ο οποίος είχε κατορθώσει να σκοράρει 18 γκολ στις 2 σεζόν που αγωνίστηκε με την φανέλα της Γιαμπλόνετς. 

Η εισήγηση του Βικελίδη ήταν απόλυτα θετική για τον παίκτη αλλά απαιτήθηκε μεγάλος αγώνας για να ξεπεραστούν τα γραφειοκρατικά ζητήματα αυτής της μεταγραφής. Τελικά στις 11 Μαρτίου 1970 ο Μιχαηλίδης κατέφτασε στην Ελλάδα και μετά από μακρές διαβουλεύσεις με την ΕΠΟ, απέκτησε δελτίο και μπόρεσε να αγωνιστεί στο ελληνικό πρωτάθλημα. Ειδικότερα, στις 17 Μαΐου 1970, πραγματοποίησε το ντεμπούτο του επί ελληνικού εδάφους, περνώντας ως αλλαγή στη θέση του Συρόπουλου στο  τοπικό ντέρμπι εναντίον του Ηρακλή (τελικό σκορ 0-0). Στη συνέχεια, αγωνίστηκε στις υπόλοιπες τρεις αγωνιστικές, πετυχαίνοντας μάλιστα και ένα τέρμα εναντίον του Πανιωνίου. 

Στο τελείωμα της χρονιάς 1969/70, ο Μιχαηλίδης στέφθηκε Κυπελλούχος Ελλάδας, καθώς ο Τσίριτς του εμπιστεύτηκε μια θέση βασικού στον μεγάλο τελικό της 28ης Ιουνίου 1970 εναντίον του αιώνιου αντιπάλου, του ΠΑΟΚ.   

Παρέμεινε στον Άρη μέχρι το καλοκαίρι του 1974 αγωνιζόμενος σε 73 επίσημους αγώνες σε όλες τις διοργανώσεις. Ειδικότερα κατέγραψε 66 συμμετοχές και 5 τέρματα στο Πρωτάθλημα Α’ Εθνικής, 5 συμμετοχές στο Κύπελλο Ελλάδας και 2 συμμετοχές στο Βαλκανικό κύπελλο του 1973. 

Το καλοκαίρι του 1974, ο Μιχαηλίδης μετανάστευσε στην Αμερική, μια καθόλα συνηθισμένη κίνηση για τους ποδοσφαιριστές εκείνης της εποχής, καθώς αυτές οι μεταναστεύσεις συχνά υποκινούνταν από οικονομικά κίνητρα και την ευκαιρία να παίξουν στην  αναπτυσσόμενη ποδοσφαιρική αγορά της Βόρειας Αμερικής. Ο Μιχαηλίδης υπέγραψε με την Τορόντο Χόμερ της Καναδικής Εθνικής Λίγκας Ποδοσφαίρου (CNSL).

Κατά τη διάρκεια της σύντομης θητείας του, ο Μιχαηλίδης αγωνίστηκε σε αγώνες για την ελληνοκαναδική ομάδα της κοινότητας, σκοράροντας ένα γκολ σε μια νίκη με 4-2 επί της Τορόντο Ουκρανία στις 7 Ιουλίου 1974.

Η Τορόντο Χόμερ, με τον Μιχαηλίδη στη σύνθεσή της, τερμάτισε στη 2η θέση της βαθμολογίας με 26 νίκες, 5 ήττες και 5 ισοπαλίες, και προκρίθηκε στα πλέι οφ της διοργάνωσης, νικώντας την Τορόντο Ιταλία με 2-1 στα ημιτελικά προτού ηττηθεί με 1-0 από την Τορόντο Κροατία στον τελικό στις 20 Οκτωβρίου 1974, μπροστά σε 3.150 θεατές.

Η θητεία του Μιχαηλίδη διήρκεσε μόνο τους καλοκαιρινούς μήνες, σύμφωνα με τα βραχυπρόθεσμα συμβόλαια που ήταν συνηθισμένα για τους εισαγόμενους παίκτες στο CNSL κατά τη διάρκεια αυτής της περιόδου. Αποσύρθηκε από το επαγγελματικό ποδόσφαιρο τον Ιούλιο του 1975 σε ηλικία 27 ετών.

Αφού κρέμασε τα ποδοσφαιρικά του παπούτσια, ο Μιχαηλίδης παρέμεινε στην αμερικανική ήπειρο και ασχολήθηκε με την προπονητική στις Η.Π.Α., αναλαμβάνοντας το πόστο του προπονητή της ομογενειακής ομάδας "Ολυμπιακός Σικάγου".

### Ιστορικό πρωταθλημάτων

## Παραπομπές


## Λογοτεχνία

**100 let fotbalového klubu FC Zbrojovka Brno* (Αντονίν Ζαμπλουντίλ, Φράντισεκ Τσάπκα)

## Εξωτερικοί σύνδεσμοι

* Jablonecký zpravodaj 
* Ελληνικό Κύπελλο 1969/70 
* Έλληνες του Τσέχου ποδοσφαίρου 

Κατηγορία:Τσεχοσλοβάκοι ποδοσφαιριστές
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Γιάμπλονετς
Κατηγορία:Ποδοσφαιριστές Άρη Θεσσαλονίκης